Sichelle synger med Fat Joe!
Sichelle har gjort det til sitt varemerke å synge på norsk, men på Rådhusplassen i Oslo på fredag synger hun på engelsk. Sammen med den amerikanske stjernen Fat Joe skal hun gjøre låten «What's Love», som Ashanti egentlig synger med han. - Det er skikkelig kult! Sjansen for at man får gjøre noe sånt, er jo ganske liten, så det er bare morsomt, forteller Sichelle til VG Nett. VG-konserten på Rådhusplassen starter klokken 21.00.I 2006 ble det satt ny publikumsrekord for den samme konserten. Da kom om lag 100.000 mennesker til Rådhusplassen. YouTube: Se Fat Joe og Ashanti med «What's Love» her! (VG Nett tar ikke ansvar på eksterne nettsider) Sjekk også Fat Joe og Ashanti på VG-lista - For meg så er Rådhusplassen masse, masse, masse mennesker. Det er en av de få gangene man får opptre for så mange mennesker på samme sted. Jeg føler meg beæret som i det hele tatt får lov til å være med, sier Sichelle om fredagens konsert. - Gleder seg Fat Joe skal i tillegg gjøre en medley på Rådhusplassen med tre gamle hiter; «What's Love», «Make It Rain» og «Lean back». - Han er i Europa og hadde veldig lyst til å komme da vi spurte ham. Fat Joe gleder seg til Rådhusplassen, forteller bookingansvarlig Merethe La Verdi til VG Nett. Fat Joe er sammen med Katie Melua hovednavnet under årets Rådhusplassen-konsert. I tillegg stiller rubbel og bit av aktuelle norske musikkstjerner opp, deriblant Espen Lind, Kurt Nilsen, Morten Harket og Erlend Bratland. Se flere av artistene som skal opptre til høyre i denne artikkelen! Les også: Artist-parade klare for storkonsert på Rådhusplassen Sichelle gjorde i fjor stor suksess med låten «Fuck Deg», og er nå ute med en ny singel på norsk. Den har fått navnet «Freaky». Men akkurat nå er det opptredenen med Fat Joe som står i fokus. - Han hadde en konsert i Oslo for noen år siden, og da møtte jeg han etter konserten. Han er en kul fyr, og jeg gleder meg utrolig mye til å stå på scenen sammen med han, sier Sichelle. Les mer om Sichelle på VG-lista her! Les også: Sichelle: - Den beste bursdagsgaven jeg kunne fått! Sommerturné Med den store festen på Rådhusplassen 20. juni er VG-lista Topp 20s turnésommer i gang - og fortsetter gjennom Norge de påfølgende ukene. Fra Oslo går VG-Lista Topp 20-ferden videre til Stavanger allerede onsdagen etter, den 25. juni. De påfølgende onsdagene står Tromsø 2. juli, Trondheim 9. juli og Kristiansand 16. juli for tur, før det hele avsluttes i Bergen den 23. juli. Følg VG-lista TOPP 20-turneen på denne siden!
Når VGs egen storkonsert inntar Rådhusplassen på fredag skal Sichelle ta over plassen til Ashanti og synge sammen med rapstjernen Fat Joe.